緣識  其五二
作者：宋太宗
朝代：宋

paragraphs: 從小莫顛謏，長大始成人。
經史須勤學，然可待尊親。
勿談他己短，但秪自脩身。
所作行慈善，見者生欽羨。
好事審還聽，憎愛去貪戀。
我即說分明，誡逸絕驕矜。
孺子受天廕，不織不蠶耕。
願爾多聰悟，考順於君父。
逆耳必從之，少慾減嗔怒。
謹守作童兒，緣是正愚癡。
重貴在心知，認取世間爲。